# Zápisnica zo stretnutia Rady školy pri ZŠ s MŠ M.R.Štefánika, Grösslingová 48, Bratislava zo dňa 02.10.2014

Prítomní: členovia Rady školy podľa prezenčnej listiny

hosť: Mgr. Mária Hronská, riaditeľka školy

Program: 1. Správa o výsledkoch výchovno–vzdelávacej činnosti za školský rok 2013/2014

2. Správa o výsledkoch hospodárenia školy za rok 2013

3. Informácia o pedagogicko-organizačnom zabezpečení a materiálno-technickom zabezpečení výchovno-vzdelávacieho procesu v školskom roku 2013/2014

4. Koncepčný zámer školy a jeho ročné vyhodnotenie

5. Revidovanie školského vzdelávacieho programu – doplnenie zmien z júna 2014

6. Rôzne

1.-4.

- pani riaditeľka oboznámila prítomných členov Rady školy s výsledkami za školský rok 2013/2014,

- materiál „Správa o výsledkoch a podmienkach výchovno-vzdelávacej činnosti Základnej školy s Materskou školou M. R. Štefánika za školský rok 2013/2014“ bola prerokovaná v Rade školy dňa 02.10.2014 a následne po jeho schválení zriaďovateľom Mestská časť Bratislava - Staré mesto bude uvedený materiál zverejnený na stránke školy, najneskôr do 31.12.2014,

- v školskom roku 2013/2014 ukončilo školu 24 deviatakov, 100% prijatia na stredné školy (11 gymnázium, 13 stredné odborné školy),

- pani riaditeľka vyslovila nespokojnosť s počtom a umiestňovaním žiakov školy na olympiádach, väčší dôraz sa bude klásť na prípravu aj mimo vyučovacích hodín,

5.

- zmena od júna 2014 – školy sú povinné zahrnúť do vyučovacieho procesu metodiku finančnej gramotnosti (pre všetky triedy),

- metodika finančnej gramotnosti školy bude zverejnená na stránke školy do konca októbra 2014,

- vítaná pomoc zo strany rodičov – návšteva finančnej inštitúcie, obchodu, prednáška,

6.

- v školskom roku 2014/2015 navštevuje školu 357 žiakov, z toho 12 študuje v zahraničí, 16 tried, prvý stupeň 10 tried a 9 oddelení školského klubu, druhý stupeň 6 tried, 18 krúžkov (väčšina cez vzdelávacie poukazy),

- od októbra bude prebiehať rekonštrukcia telocvične na druhom stupni,

- v škole bude potrebné čo najskôr vymeniť staré PC a monitory v počítačových učebniach.

Zapísala: Mária Zanechalová

Dňa 03.10.2014